CELEX: 62012TN0261
Language: sl
Date: 2012-06-13 00:00:00
Title: Zadeva T-261/12: Tožba, vložena 13. junija 2012 – Diadikasia Symvouloi Epicheiriseon proti Komisiji

11.8.2012   
            
            
               SL
            
            
               Uradni list Evropske unije
            
            
               C 243/26
            
         Tožba, vložena 13. junija 2012 – Diadikasia Symvouloi Epicheiriseon proti Komisiji
   (Zadeva T-261/12)
   2012/C 243/47
   Jezik postopka: angleščina
   
      Stranki
   
   
      Tožeča stranka: Diadikasia Syvbouloi Epicheiriseon AE (Chalandri, Grčija) (zastopnik: A. Krystallidis, odvetnik)
   
      Tožena stranka: Evropska komisija
   
      Predloga
   
   
               —
            
            
               Tožeči stranki naj se povrne škoda, ki ji je nastala z nezakonito odločbo Delegacije EU v Srbiji z dne 23. marca 2012 o preklicu naročila „Krepitev institucionalne zmogljivosti Komisije za varstvo konkurence (CPC) v Republiki Srbiji“ (UL 2011 str. 147), dodeljenega tožeči stranki kot vodilnemu konzorciju za zgoraj navedeni projekt;
            
         
               —
            
            
               stroške postopka, ki so nastali v njem, naj nosi tožena stranka.
            
         
      Tožbeni razlogi in bistvene trditve
   
   Tožeča stranka v podporo tožbi navaja pet tožbenih razlogov.
   
               1.
            
            
               Prvi tožbeni razlog: tožena stranka je ravnala nezakonito s tem, da je tožečo stranko obdolžila, da je imela nepošteno prednost pred drugimi ponudniki, ker se to navzkrižje interesov, ki se očita tožeči stranki, nanaša na popolnoma neodvisno tretjo družbo, to je družbo European profiles SA in ne na tožečo stranko.
            
         
               2.
            
            
               Drugi tožbeni razlog: tožena stranka je kršila svojo obveznost podati jasno in obrazloženo odločbo o preklicu naročila, ki izhaja iz člena 18 Evropskega kodeksa dobrega upravnega ravnanja, s tem, da ni utemeljila razloga, zakaj naj bi imela tožeča stranka nepošteno prednost glede na druge ponudnike.
            
         
               3.
            
            
               Tretji tožbeni razlog: tožena stranka je kršila pravico tožeče stranke biti slišana s tem, da tožeče stranke ni pozvala, naj poda mnenje o tem, kaj naj bi lahko predstavljalo navzkrižje interesov in s tem kršila člena 16 Evropskega kodeksa dobrega upravnega ravnanja.
            
         
               4.
            
            
               Četrti tožbeni razlog: tožena stranka je kršila obveznost dati tožeči stranki v skladu s členom 42 Listine o temeljnih pravicah EU dostop do dokumentov, ki bi dokazali zatrjevano nezakonito zvezo in nepošteno prednost za družbo DIADIKASIA Consortium.
            
         
               5.
            
            
               Peti tožbeni razlog: ukrepi tožene stranke pomenijo resno kršitev načela pravne varnosti in napačno uporabo prava ter kršitev člena 4 Evropskega kodeksa dobrega upravnega ravnanja, saj je nepričakovano razveljavila svojo odločbo o dodelitvi naročila za zadevni projekt konzorciju tožeče stranke zaradi zatrjevanega „navzkrižja interesov“.